Εισβολή ομάδας περίπου 20 ατόμων πραγματοποιήθηκε λίγο πριν τις 5 το απόγευμα στον ραδιοφωνικό σταθμό του δήμου Αθηναίων «Αθήνα 9,84» στην οδό Πειραιώς 100 στο Γκάζι.

Σύμφωνα με πληροφορίες τα άτομα κατάφεραν να φτάσουν μέσα στις εγκαταστάσεις του σταθμού. Εκεί κατόπιν συνεννόησης με τους υπεύθυνους επετράπη σε δύο άτομα να μπουν στο στούντιο όπου έκανε εκπομπή ο Ιάσονας Τριανταφυλλίδης.

Εκεί ζήτησαν να διακοπεί η εκπομπή και να μεταδοθεί ένα ηχογραφημένο μήνυμα για τους πρόσφυγες όπως κι έγινε.

Προσαγωγές από την ΕΛ.ΑΣ.

Τα άτομα παρέμειναν στον σταθμό για περίπου 15 λεπτά και λίγο μετά τις 5.00 αποχώρησαν.

Στο μεταξύ οι υπεύθυνοι του σταθμού είχαν ειδοποιήσει την Αστυνομία και στο σημείο έσπευσαν ομάδες ΔΙΑΣ και περιπολικά.

Σύμφωνα με την Αστυνομία έχουν γίνει 8 προσαγωγές, ωστόσο ανάρτηση σε γνωστή ιστοσελίδα του αντιεξουσιαστικοού χώρου αναφέρει ότι «30 συντρόφισσες/οι εχουν προσαχθεί μετά από παρέμβαση στον ραδιοφωνικό σταθμό Αθήνα 9.84».